- Իհարկե, կարող ենք ուղարկել, - ասաց նա։ - Բայց դա ուղղակի սպանություն է։ Չէ որ մենք գիտենք, որ առյուծը վիրավոր է։ Եթե վիրավոր չլիներ, կարելի էր հետապնդել, աղմուկից կփախչեր, բայց վիրավոր առյուծը հարձակվում է։ Չես տեսնի նրան, մինչև գլխին չկանգնես։ Այնպիսի ծածկի տակ կմտնի, որ մտքովդ էլ չի անցնի, թե այնտեղ նույնիսկ նապաստակ կգտնես։ Այդպիսի պայմաններում տղաներին ուղարկելն ազնիվ չէ։